text: Brand på brandstation
  14 januar 2014 kl. 05.14
  Natten til tirsdag udbrød brand i en brandbil på brandstationen i Rødding i Sønderjylland. Brandvæsnet fik hurtigt slukket ilden, skriver dagens.dk.
  Rødding Frivillige Brandværn måtte natten til tirsdag slukke en brand - i deres egen brandstation.
  Kort før klokken 1.30 udbrød der brand i den ene af brandbilerne.
  - Men brandfolkene havde jo udstyret lige ved hånden, så ilden i brandbilen blev hurtigt slukket, fortæller vagtchef hos Syd- og Sønderjyllands Politi, Ole Aamann til dagens.dk.
  Branden var opstået i en ladestation i brandbilen, hvor brandmændenes radioer bliver opladet.
  Der skete skader i førerhuset på brandbilen.
  dagens.dk
  